CELEX: 32019R0799
Language: et
Date: 2019-05-17 00:00:00
Title: Komisjoni määrus (EL) 2019/799, 17. mai 2019, millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses furaan-2(5H)-ooni väljajätmisega Euroopa Liidu lõhna- ja maitseainete loetelust (EMPs kohaldatav tekst)

20.5.2019   
               
               
                  ET
               
               
                  Euroopa Liidu Teataja
               
               
                  L 132/12
               
            
         KOMISJONI MÄÄRUS (EL) 2019/799,
         17. mai 2019,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses furaan-2(5H)-ooni väljajätmisega Euroopa Liidu lõhna- ja maitseainete loetelust
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 6,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on sätestatud liidu loetelu toidus kasutada lubatud lõhna- ja maitseainetest ning nende lähtematerjalidest ja selliste ainete kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Määruse (EÜ) nr 1334/2008 I lisa võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või liikmesriigi või huvitatud isiku esitatud taotluse alusel.
                  
               
                     (4)
                  
                  
                     Liidu loetelu A osa sisaldab nii juba hinnatud lõhna- ja maitseaineid, kui ka hindamisel olevaid lõhna- ja maitseaineid.
                  
               
                     (5)
                  
                  
                     Lõhna- ja maitseaine furaan-2(5H)-oon (FLi nr 10.066) on kantud määruse (EÜ) nr 1334/2008 I lisasse hindamisel oleva lõhna- ja maitseainena, mille kohta Euroopa Toiduohutusamet (edaspidi „toiduohutusamet“) küsis täiendavaid teaduslikke andmeid. Taotleja esitas need andmed.
                  
               
                     (6)
                  
                  
                     Toiduohutusamet hindas esitatud andmeid ja jõudis oma 11. detsembri 2018. aasta teaduslikus arvamuses (4) järeldusele, et furaan-2(5H)-oon (FLi nr 10.066) võib olla tervisele ohtlik, kuna aine on in vivo genotoksiline.
                  
               
                     (7)
                  
                  
                     Seega ei vasta furaan-2(5H)-ooni (FLi nr 10.066) kasutamine määruse (EÜ) nr 1334/2008 artikli 4 punktis a sätestatud lõhna- ja maitseainete üldistele kasutustingimustele. Sellest tulenevalt tuleks kõnealune aine inimeste tervise kaitsmise huvides loetelust viivitamata eemaldada.
                  
               
                     (8)
                  
                  
                     Seoses furaan-2(5H)-ooni (FLi nr 10.066) identimisandmetega esitab toiduohutusamet oma arvamuses täiendavad andmed aine olemuse ja omaduste kohta, mida ei ole lisatud määruse (EÜ) nr 1334/2008 I lisa A osasse. Selleks et tagada aine identimise selgus ja kindlus ning aidata sidusrühmadel seda ainet õigesti identida, on asjakohane märkida, et toiduohutusameti arvamuses on furaan-2(5H)-ooni (FLi nr 10.066) kohta esitatud järgmised täiendavad identimisandmed: CASi nr 497-23-4, JECFA nr 2000, JECFA nimetus: 4-hüdroksü-2-buteenhappe γ-laktoon.
                  
               
                     (9)
                  
                  
                     Kuna aine võib olla tervisele ohtlik, peaks komisjon kasutama kiirmenetlust, et eemaldada furaan-2(5H)-oon Euroopa Liidu loetelust. Määruse (EÜ) nr 1334/2008 I lisa A osa tuleks seega vastavalt muuta.
                  
               
                     (10)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse käesoleva määruse lisa kohaselt.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  EFSA toidu lisaainete ning ja lõhna- ja maitseainete komisjon. „Scientific Opinion on Flavouring Group Evaluation 217 Revision 2 (FGE.217Rev2), consideration of genotoxicity potential for alpha, beta unsaturated ketones and precursors from chemical subgroup 4.1 of FGE.19: lactones“; EFSA Journal (2019); 17(1): 5568.
      
      
         
            LISA
            Määruse (EÜ) nr 1334/2008 I lisa A osa 2. jaost jäetakse välja järgmine kanne:
            
               
                           „10.066
                        
                        
                           furaan-2(5H)-oon
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           2
                        
                        
                           EFSA“